CELEX: 62021TN0685
Language: fi
Date: 2021-10-18 00:00:00
Title: Asia T-685/21: Kanne 18.10.2021 – IR v. komissio

10.1.2022   
            
            
               FI
            
            
               Euroopan unionin virallinen lehti
            
            
               C 11/32
            
         
      Kanne 18.10.2021 – IR v. komissio
      (Asia T-685/21)
      (2022/C 11/45)
      Oikeudenkäyntikieli: ranska
      
         Asianosaiset
      
      
         Kantaja: IR (edustajat: asianajajat S. Pappas ja A. Pappas)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 11.12.2020 päivätyn päätöksen, jolla Brysselin maksutoimisto kieltäytyi uusimasta vakavaa sairautta koskevaa järjestelmää kantajan pojan osalta
               
            
                  —
               
               
                  kumoaa 8.7.2021 päivätyn päätöksen, jolla nimittävä viranomainen hylkäsi oikaisuvaatimuksen, jonka kantaja oli tehnyt Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaiset päätökset perustuvat lainvastaisesti asiantuntijalääkärin toiseen lausuntoon.
               
            
                  2)
               
               
                  Toinen kanneperuste, jonka mukaan riidanalaisilla päätöksillä on puutteelliset perustelut.
               
            
                  3)
               
               
                  Kolmas kanneperuste, joka perustuu siihen, että riidanalaisissa päätöksissä on kantajan mielestä tehty ilmeisiä arviointivirheitä ja arvioitu tosiseikkoja vääristyneellä tavalla.
               
            
                  4)
               
               
                  Neljäs kanneperuste, jonka mukaan on loukattu oikeutta hyvään hallintoon ja oikeutta tulla kuulluksi.
               
            
                  5)
               
               
                  Viides kanneperuste, jonka mukaan riidanalaiset päätökset perustuvat lainvastaisesti lääketieteellisen lautakunnan lausuntoon.
               
            
                  6)
               
               
                  Kuudes kanneperuste, joka perustuu oikeudenkäyntiä edeltävän menettelyn noudattamatta jättämiseen.